Landsmål
Le landsmål es un lingua litterari norvegian, basate super le nordico antique e dialectos norvegian (e libere de influentias danese) construite per le linguista Ivar Aasen e promovite per le poeta e linguista Arne Evenson Garborg, (Time, 1851-1924), in su libro Le nove lingua norvegian e le movimento national, (1887). Sub le pression de iste "lingua del pais" (Landsmål) le lingua norvegian aristocratic Riksmål (multo influentiate per le danese) se evolveva a causa de varie reformas (in 1907, 1917, e 1938).

Con le tempore le nomine del duo linguas esseva cambiate, le Riksmål deveniva le Bokmål (o "lingua de libro", parlate in major quantitate al levante de Norvegia) e le Landsmål deveniva le Nynorsk (“neonorvegiano”, parlate in major quantitate in le occidente de Norvegia). Le cambios e modernisation continua in ambe linguas hodie, ma le duo son inseniate al scholas norvegian.

Landsmål